ai4bharat/Pralekha huggingface dataset:
सड़क परिवहन एवं राजमार्ग मंत्रालय
श्री नितिन गडकरी ने नागपुर में 720 करोड़ रुपये की लागत से राष्ट्रीय राजमार्ग 547-ई के सावनेर-धापेवाड़ा-गोंडखेरी खंड का उद्घाटन किया
केंद्रीय सड़क परिवहन और राजमार्ग मंत्री श्री नितिन गडकरी ने नागपुर में 720 करोड़ रुपए की लागत वाले 28.88 किमी लंबे राष्ट्रीय राजमार्ग 547-ई के सावनेर-धापेवाड़ा-गौंडखैरी खंड का उद्घाटन किया।
इस अवसर पर अपने संबोधन में श्री गडकरी ने कहा कि ग्रीनफील्ड बाईपास, बड़े पुल, रेलवे फ्लाईओवर के साथ-साथ वाहनों के अंडरपास, ओवरपास, दोनों तरफ बस शेल्टर जैसी विभिन्न विशेषताओं से परिपूर्ण यह राजमार्ग खंड इस क्षेत्र में यातायात की समस्या को दूर करेगा और नागरिकों के लिए सुगम एवं सुरक्षित यातायात सुनिश्चित करने में महत्वपूर्ण साबित होगा।
श्री नितिन गडकरी ने कहा कि सावनेर-धापेवाड़ा-गौंदाखैरी खंड को चार लेन का बनाने से तीर्थयात्रियों को अदासा के प्रसिद्ध गणेश मंदिर और क्षेत्र के धापेवाड़ा में विट्ठल-रुक्मिणी मंदिर से बेहतर कनेक्टिविटी मिलेगी। उन्होंने कहा कि चंद्रभागा नदी पर नया 4 लेन का पुल धापेवाड़ा में ट्रैफिक जाम से राहत देगा और यात्रा को सुरक्षित बनाएगा। उन्होंने कहा कि इससे क्षेत्र के कृषि और स्थानीय उत्पादों की बड़े बाजारों तक पहुंच कायम करने में आसानी होगी।
श्री गडकरी ने कहा कि गोंडखैरी और चिंचभवन क्षेत्रों में लॉजिस्टिक्स और औद्योगिक पार्कों में वृद्धि होगी। साथ ही नागपुर शहर को भोपाल, इंदौर से मुंबई, हैदराबाद आने-जाने वाले भारी ट्रैफिक से राहत मिलेगी।
एमजी/ एएम/ एसकेएस/वाईबी
(Visitor Counter : 403
पेट्रोलियम एवं प्राकृतिक गैस मंत्रालय
तेल एवं गैस क्षेत्र की सार्वजनिक कंपनियां अस्पतालों में 100 पीएसए मेडिकल ऑक्सीजन उत्पादन संयंत्र स्थापित कर रही हैं
तेल एवं गैस क्षेत्र की सार्वजनिक कंपनियां पेट्रोलियम एवं प्राकृतिक गैस मंत्रालय, भारत सरकार के प्रशासनिक नियंत्रण में आवश्यकता की इस घड़ी में राष्ट्र में तरल चिकित्सा ऑक्सीजन जरूरतों को पूरा करने की दिशा में ईमानदारीपूर्वक काम कर रही हैं। पेट्रोलियम एवं प्राकृतिक गैस मंत्री, श्री धर्मेंद्र प्रधान के मार्गदर्शन में ये कंपनियां पूरे देश की जन स्वास्थ्य सुविधाओं में लगभग 100 प्रेशर स्विंग एडसरप्शन  मेडिकल ऑक्सीजन उत्पादन संयंत्र स्थापित कर रही हैं। इस पहल के अंतर्गत उत्तर प्रदेश, बिहार, कर्नाटक, गोवा, केरल, महाराष्ट्र, गुजरात, राजस्थान, ओडिशा, मध्य प्रदेश और दिल्ली के अस्पतालों को लाया जाएगा। इन प्लांटों का पूरा खर्च कंपनियों द्वारा अपने सीएसआर फंड से वहन किया जाएगा।
ये पीएसए संयंत्र 200 से 500 बिस्तरों वाले अस्पतालों के लिए ऑक्सीजन उत्पन्न करने और कैटरिंग सेवा प्रदान करने की विभिन्न क्षमताओं के साथ आएंगे। वे डीआरडीओ और सीएसआईआर द्वारा प्रदान की गई प्रौद्योगिकी का उपयोग करते हैं, जो ऑक्सीजन को केंद्रित करने के लिए आसपास के वायुमंडल से नाइट्रोजन को अवशोषित करते हैं। इस प्रकार से उत्पन्न हुए ऑक्सीजन की आपूर्ति अस्पतालों में भर्ती किए गए मरीजों को सीधे की जाएगी। इन संयंत्रों के लिए भारतीय विक्रेताओं को आर्डर दे दिए गए हैं, ये संयंत्र इसी महीने शुरू होंगे और जुलाई तक ऐसे सभी संयंत्र कार्यरत हो जाएंगे।
प्रधानमंत्री कार्यालय
प्रधानमंत्री 27 सितंबर को प्रधानमंत्री डिजिटल स्वास्थ्य अभियान का शुभारंभ करेंगे
पीएम-डीएचएम उपयोग में आसान एक ऑनलाइन प्लेटफॉर्म तैयार करेगा जो डिजिटल स्वास्थ्य इको सिस्टम के अन्तर्गत स्वास्थ्य से जुड़े अन्य पोर्टल के परस्पर संचालन को भी सक्षम बनाएगा
एक ऐतिहासिक पहल के तहत, प्रधानमंत्री श्री नरेन्द्र मोदी 27 सितंबर, 2021 को प्रात: 11 बजे वीडियो कॉन्फ्रेंसिंग के माध्यम से प्रधानमंत्री डिजिटल स्वास्थ्य अभियान  का शुभारंभ करेंगे। इसके पश्चात, प्रधानमंत्री इस अवसर पर अपना संबोधन भी देंगे।
प्रधानमंत्री ने 15 अगस्त, 2020 को लाल किले की प्राचीर से राष्ट्रीय डिजिटल स्वास्थ्य अभियान की पायलट परियोजना की घोषणा की थी। वर्तमान में, पीएम-डीएचएम छह केंद्र शासित प्रदेशों में प्रारंभिक चरण में लागू किया जा रहा है।
पीएम-डीएचएम का राष्ट्रव्यापी शुभारंभ एनएचए की आयुष्मान भारत प्रधानमंत्री जन आरोग्य योजना  की तीसरी वर्षगांठ के साथ ही किया जा रहा है। इस अवसर पर केंद्रीय स्वास्थ्य मंत्री भी उपस्थित रहेंगे।
प्रधानमंत्री डिजिटल स्वास्थ्य मिशन  के बारे में
जन धन, आधार और मोबाइल  ट्रिनिटी और सरकार की अन्य डिजिटल पहलों के रूप में तैयार बुनियादी ढांचे के आधार पर, पीएम-डीएचएम स्वास्थ्य संबंधी व्यक्तिगत जानकारी की सुरक्षा, गोपनीयता और निजता को सुनिश्चित करते हुए एक विस्तृत श्रृंखला के प्रावधान के माध्यम से डेटा, सूचना और जानकारी का एक सहज ऑनलाइन प्लेटफॉर्म तैयार करेगा जिससे बुनियादी ढांचा सेवाओं के साथ-साथ अंतर-प्रचालनीय और मानक-आधारित डिजिटल प्रणाली का विधिवत लाभ उठाया जा सकेगा। इस अभियान के अंतर्गत नागरिकों की सहमति से स्वास्थ्य रिकॉर्ड तक पहुंच और आदान-प्रदान को सक्षम बनाया जा सकेगा।
प्रधानमंत्री-डीएचएम के प्रमुख घटकों में प्रत्येक नागरिक के लिए एक स्वास्थ्य आईडी शामिल है जो उनके स्वास्थ्य खाते के रूप में भी कार्य करेगी, जिससे व्यक्तिगत स्वास्थ्य रिकॉर्ड को मोबाइल एप्लिकेशन की मदद से जोड़ा और देखा जा सकता है। इसके तहत, हेल्थकेयर प्रोफेशनल्स रजिस्ट्री  और हेल्थकेयर फैसिलिटीज रजिस्ट्रियां , आधुनिक और पारंपरिक चिकित्सा प्रणालियों दोनों ही मामलों में सभी स्वास्थ्य सेवा प्रदाताओं के लिए एक संग्रह के रूप में कार्य करेंगी। यह चिकित्सकों/अस्पतालों और स्वास्थ्य सेवा प्रदाताओं के लिए व्यवसाय में भी आसानी को सुनिश्चित करेगा।
अभियान के एक हिस्से के रूप में तैयार किया गया पीएम-डीएचएम सैंडबॉक्स, प्रौद्योगिकी और उत्पाद जांच के लिए एक ढांचे के रूप में कार्य करेगा और ऐसे निजी संगठनों को भी सहायता प्रदान करेगा, जो राष्ट्रीय डिजिटल स्वास्थ्य परितंत्र का हिस्सा बनते हुए स्वास्थ्य सूचना प्रदाता या स्वास्थ्य सूचना उपयोगकर्ता अथवा पीएम-डीएचएम के तैयार ब्लॉक्स के साथ कुशलता से स्वयं को जोड़ने की मंशा रखते हैं।
भुगतानों के मामले में क्रांतिकारी बदलाव के रूप में यूनिफाइड पेमेंट्स इंटरफेस द्वारा निभाई गई भूमिका के समान ही यह अभियान डिजिटल स्वास्थ्य परितंत्र के भीतर भी अंतर-प्रचालन क्रियाशीलता लाएगा और इसके माध्यम से नागरिक सिर्फ एक क्लिक के माध्यम से स्वास्थ्य सुविधाओं तक पहुँच सकेंगे।
नीति आयोग
डॉ. वी के पॉल ने नीति आयोग की पहली भारत विकास रणनीति व्याख्यान श्रृंखला में उद्घाटन व्याख्यान दिया
डॉ वीके पॉल, सदस्य , नीति आयोग ने कहा, "भारत की कोविड -19 यात्रा उस आत्मनिर्भरता की कहानी है, जिसने लाखों लोगों की जान बचाई, साथ ही यह उस आत्मविश्वास की कहानी है कि हम कोरोनावायरस से लड़ सकते हैं, तथा यह प्रधानमंत्री श्री नरेन्द्र मोदी के आला नेतृत्व की कहानी है। हमारी कहानी भारत की लचीली सार्वजनिक स्वास्थ्य प्रणाली और महामारी से लड़ने के लिए टीम इंडिया के रूप में एक साथ काम करने वाले सभी लोगों की कहानी है।"
डॉ पॉल भारत की विकास रणनीतियों पर नीति आयोग की पहली इन-हाउस व्याख्यान श्रृंखला में संबोधन कर रहे थे।
नीति आयोग की प्रमुख इन-हाउस व्याख्यान श्रृंखला का उद्देश्य प्रतिभागियों को सरकार की प्रमुख पहलों और अभ्यासों के बारे में जागरूक करना, साझा प्रतिबद्धताओं को विकसित करना, अधिक उत्पादक और समावेशी वातावरण बनाना और राष्ट्र के विकासात्मक उद्देश्यों को पूरा करने के लिए नवीन सोच को बढ़ावा देना है।
उद्घाटन व्याख्यान देते हुए, 'कोविड -19 वैक्सीनेशन: द इंडिया स्टोरी', डॉ पॉल ने जुलाई 2022 तक भारत की यात्रा के माध्यम से दर्शकों को 2 बिलियन खुराक तक पहुँचाया । डॉ पॉल ने 2020 से नीति आयोग द्वारा स्थापित सक्षम संरचनाओं और विकास के बारे में तथा विभिन्न टीकों और उनके प्रभाव और भारत के वैक्सीन मैत्री कार्यक्रम के बारे में बातचीत की।
आज के व्याख्यान के बाद डॉ वीके पॉल; राजेश भूषण, सचिव ; डॉ कृष्णा एला, संस्थापक, भारत बायोटेक; और प्रियम गांधी-मोदी, लेखक एवं राजनीतिक रणनीतिकार के बीच एक पैनल परिचर्चा आयोजित की गई, जिसका संचालन नीति आयोग के सीईओ परम अय्यर ने किया।
At the first lecture of the #NITI In-House Lecture Series, @BharatBiotech Chairman and MD Krishna M. Ella highlighted India’s vaccine prowess and the need for the government and the private sector to work together in combating emerging biological threats. pic.twitter.com/Lm02hhMsKa
— NITI Aayog  September 30, 2022
Our collective resolve to address the pandemic along with ensuring proactive decisions was at the core of our fight against #COVID, such as getting healthcare & frontline workers vaccinated first and then opening it to the rest of the population: Secretary  Rajesh Bhushan pic.twitter.com/9T3f3em2zL
— NITI Aayog  September 30, 2022
अपनी समापन टिप्पणी में नीति आयोग की वाइस चेयरमैन सुमन बेरी ने कहा, 'प्रधानमंत्री द्वारा परिकल्पित हमारा टीकाकरण अभियान यह दर्शाता है कि जब भारत के लोग जनभागीदारी की भावना से एक साथ आएं तो भारत क्या हासिल कर सकता है। "वसुधैव कुटुम्बकम" विचारधारा पर आधारित प्रभावी टीकाकरण कार्यक्रम के कारण वैश्विक समुदाय भारत को एक रोल मॉडल के रूप में देखता है।"
भारत विकास रणनीति व्याख्यान श्रृंखला हर महीने आयोजित की जाएगी। व्याख्यान राष्ट्रीय विकास प्राथमिकताओं, समावेशी विकास के लिए नीतियों, विभिन्न क्षेत्रों में सर्वोत्तम प्रथाओं, सहकारी और प्रतिस्पर्धी संघवाद को बढ़ावा देने की पहल पर केंद्रित होंगे।
आज के व्याख्यान में वरिष्ठ नेतृत्व, संयुक्त सचिवों, मिशन निदेशकों, सलाहकारों और पार्श्व प्रवेशकों सहित 300 से अधिक लोगों ने भाग लिया।
प्रधानमंत्री कार्यालय
प्रधानमंत्री श्री नरेन्द्र मोदी की लुम्बिनी, नेपाल यात्रा 
प्रधानमंत्री श्री नरेन्द्र मोदी 16 मई 2022 को बुद्ध पूर्णिमा के अवसर पर नेपाल के प्रधानमंत्री माननीय शेर बहादुर देउबा के निमंत्रण पर लुम्बिनी की आधिकारिक यात्रा करेंगे। यह वर्ष 2014 से लेकर अब तक प्रधानमंत्री श्री नरेन्द्र मोदी की पांचवीं नेपाल यात्रा होगी।
लुम्बिनी में प्रधानमंत्री पवित्र मायादेवी मंदिर में पूजा-अर्चना करने के लिए जाएंगे। प्रधानमंत्री नेपाल सरकार के तत्वावधान में लुम्बिनी डेवलपमेंट ट्रस्ट द्वारा आयोजित किए जाने वाले बुद्ध जयंती कार्यक्रम को भी संबोधित करेंगे। इसके साथ ही अलग से तय एक कार्यक्रम के तहत प्रधानमंत्री लुम्बिनी मठ क्षेत्र के भीतर अंतरराष्ट्रीय बौद्ध परिसंघ , नई दिल्ली के एक भूखंड पर बौद्ध संस्कृति और विरासत के लिए एक केंद्र के निर्माण के लिए ‘शिलान्यास’ समारोह में भाग लेंगे। दोनों प्रधानमंत्रियों के बीच द्विपक्षीय बैठक भी होगी।
प्रधानमंत्री श्री मोदी की यह यात्रा हमारी ‘पड़ोस पहले’ नीति को आगे बढ़ाते हुए भारत और नेपाल के बीच नियमित उच्चस्तरीय आदान-प्रदान की परंपरा को जारी रखेगी। यह यात्रा दोनों ही देशों के लोगों की साझा सभ्यता की विरासत को रेखांकित करती है।
प्रधानमंत्री कार्यालय
प्रधानमंत्री ने केएसआर बेंगलुरु स्टेशन पर प्लास्टिक और व्यर्थ बोतलों से बनी मूर्तिकला के लिए रेलवे की सराहना की
प्रधानमंत्री श्री नरेन्द्र मोदी ने केएसआर बेंगलुरु स्टेशन पर प्लास्टिक और व्यर्थ बोतलों से बनी मूर्तिकला के लिए दक्षिण पश्चिम रेलवे की सराहना की है।
उनके ट्वीट का उद्धरण देते हुए प्रधानमंत्री ने अपने ट्वीट में कहाः
“इस तरह के प्रयास न केवल अभिनव और प्रशंसनीय हैं, बल्कि यह हमें अपने आसपास और सार्वजनिक स्थानों को स्वच्छ रखने के हमारे बुनियादी नागरिक कर्तव्य का स्मरण कराते हैं।”
प्रधानमंत्री कार्यालय
प्रधानमंत्री ने कोलकाता पोर्ट ट्रस्ट के150 वर्ष पूरे होने के उपलक्ष्य में आयोजित समारोह में हिस्सा लिया
रवीन्द्र सेतु में प्रकाश एंव ध्वनि शो का शुभारंभ किया
प्रधानमंत्री श्री नरेन्द्र मोदी ने आज कोलकाता में कोलकाता पोर्ट ट्रस्ट के 150 वर्ष पूरे होने के अवसर पर आयोजित समारोह में हिस्सा लिया। इस अवसर पर प्रधानमंत्री ने कोलकाता के रवीन्द्र सेतु  पर एक प्रकाश एवं ध्वनि कार्यक्रम का शुभारंभ भी किया। उन्होंने समारोह स्थल पर दर्शनीय सांस्कृतिक कार्यक्रमों को भी देखा। ये कार्यक्रम प्रकाश और ध्वनि शो के आरंभ किए जाने के अवसर पर आयोजित किए गए थे।
समारोह में पश्चिम बंगाल के उपराज्यपाल श्री जगदीप धनकड़, मुख्यमंत्री ममता बनर्जी समेत कई गणमान्य लोग मौजूद थे। रवीन्द्र सेतु को कम ऊर्जा खपत वाले विभिन्न रंगों के 650 एलईडी बल्बों से सजाया गया था। बेहद खूबसूरत रौशन की यह सजावट पुल निमार्ण में इंजीनियरिंग का एक कमाल माने जाने वाले हावड़ा ब्रिज को अनोख रूप देगा और पर्यटकों और स्थानीय लोगों को अपनी ओर आकर्षित कर सकेगा।
रवीन्द्र सेतु का निमार्ण 1943 में किया गया था। इस पुल की 75 वीं वर्ष गांठ पिछले साल मनाई गई थी। इसे पुल निर्माण इंजीनियरिंग का एक कमाल माना जाता है क्योंकि पुल के हिससों को जोड़ने के लिए इसमें किसी तरह के नट बोल्ट का इस्तेमाल नहीं किया गया है। इसके निर्माण में 26 हजार 500 टन इस्पात का इस्तेमाल किया गया है जिसमें से 23 हजार टन इस्पात बेहद उच्च श्रेणी का है।
आरकेमीणा/आरएनएम/एमएस-5238
(Visitor Counter : 189
मंत्रिमण्डल
केंद्रीय मंत्रिमंडल ने मॉस्को में एक इसरो तकनीक संपर्क इकाई को दी मंजूरी
प्रधानमंत्री नरेंद्र मोदी की अध्यक्षता में केंद्रीय मंत्रिमंडल ने मॉस्को, रूस में एक इसरो तकनीक संपर्क इकाई  की स्थापना को मंजूरी दे दी है।
वित्तीय दायित्व
मॉस्को, रूस स्थित आईटीएलयू पर वेतन, कार्यालय खर्च, किराये, कर आदि के मद में औसतन लगभग 1.50 करोड़ रुपये सालाना का व्यय होगा।
विवरणः
मॉस्को में इसरो तकनीक संपर्क इकाई  इसरो के कार्यक्रम संबंधी लक्ष्यों को हासिल करने के लिए विभिन्न मसलों पर रूस और पड़ोसी देशों के साथ समय-समय पर संवाद के प्रभावी तकनीक समन्वय को आसान बनाएगी। इसरो द्वारा आईटीएलयू में नियुक्त संपर्क अधिकारी शोध और प्रौद्योगिकी के क्षेत्र में होने वाले घटनाक्रमों के बारे में तकनीक जानकारियां और संबंधित देशों के शोधकर्ताओं, सरकारी एजेंसियों और उद्योगों के साथ बैठकों में मिला ब्योरा उपलब्ध कराएगा। वह अंतरिक्ष प्रौद्योगिकी में सहयोग के जारी द्विपक्षीय कार्यक्रमों को भी सहयोग देगा और संबंधित मसलों पर इसरो की तरफ से काम करेगा।
लाभः
इससे इसरो परस्पर तालमेल कायम करने के लिए रूस और पड़ोसी देशों में अंतरिक्ष एजेंसियों/उद्योगों के साथ सहयोग में सक्षम हो जाएगा।
इसरो के गगनयान कार्यक्रम को कुछ प्रमुख तकनीकों के विकास और विशेष सुविधाओं की स्थापना की जरूरत है, जो अंतरिक्ष में जीवन को सहारा देने के लिए आवश्यक हैं।
गगनयान मानव अंतरिक्ष कार्यक्रम को हकीकत बनाने के लिए 15 अगस्त, 2022 की समयसीमा को ध्यान में रखते हुए अंतर्राष्ट्रीय अंतरिक्ष एजेंसियों के साथ तकनीक भागीदारी कायम करना ही समझदारी है, जो अपने खास क्षेत्रों में तकनीक क्षमताओं का पहले ही प्रदर्शन कर चुकी हैं। इस दिशा में रूस के साथ भागीदारी की योजना है, जो कई क्षेत्रों के लिहाज से अहम रहेगी।
कार्यान्वयन रणनीति
आईएलटीयू मॉस्को का प्रबंधन इसरो से समायोजन पर “काउंसलर ” के तौर पर नियुक्त इसरो वैज्ञानिक/अभियंता द्वारा किया जाएगा। इसके साथ ही स्थानीय स्तर पर नियुक्त कर्मचारियों द्वारा सहयोग दिया जाएगा। इस प्रक्रिया को स्वीकृति के 6 महीनों के भीतर पूरा किए जाने की योजना है।
प्रभाव
संपर्क अधिकारियों द्वारा शोध और प्रौद्योगिकी के क्षेत्र में होने वाले घटनाक्रमों के बारे में तकनीक जानकारियां और संबंधित देशों के शोधकर्ताओं, सरकारी एजेंसियों और उद्योगों के साथ बैठकों में मिला ब्योरा उपलब्ध कराया जाएगा। वे अंतरिक्ष प्रौद्योगिकी में सहयोग के जारी द्विपक्षीय कार्यक्रमों को भी सहयोग देंगे और संबंधित मसलों पर इसरो की तरफ से काम करेगा।
पृष्ठभूमि
अंतरिक्ष विभाग ने इससे पहले वाशिंगटन, अमेरिका और पेरिस, फ्रांस में इसरो तकनीक संपर्क इकाइयों  की स्थापना की थी। इसका प्रमुख उद्देश्य क्रमशः अमेरिका और यूरोप में सरकार व अंतरिक्ष एजेंसियों के साथ संबंध कायम करना था। भारत और रूस के बीच अंतरिक्ष सहयोग संबंध काफी मजबूत है, जो अंतरिक्ष युग की शुरुआत के समय से ही कायम हैं। वर्तमान मे दोनों देश अंतरिक्ष कार्यक्रम के विविध क्षेत्रों में सक्रिय तौर पर संवाद कर रहे हैं। रूस के साथ भागीदारी बढ़ाने के अलावा भारत ने रूस के आसपास के देशों के साथ भी अंतरिक्ष सहयोग बढ़ाया है। इसका उद्देश्य अंतर्राष्ट्रीय स्तर पर तकनीक भागीदारी को बढ़ाने के लए समन्वय और सहयोग को बनाए रखना है।
इलेक्ट्रानिक्स एवं आईटी मंत्रालय
डिजिटल इंडिया कॉरपोरेशन ने विशेष कौशल और विशेषज्ञता के साथ अध्ययन प्रोत्साहन अवकाश और प्रतिनियुक्ति के आधार पर कर्मियों की भर्ती आमंत्रित की
इन कर्मियों की देश के नागरिकों को ई-शासन सेवाओं के बेहतर वितरण में मदद करने के लिए विशेषज्ञता
कई प्रौद्योगिकी पेशेवरों ने राष्ट्र निर्माण में योगदान देने के उद्देश्य से राष्ट्रीय स्तर पर डिजिटल परिवर्तन परियोजनाओं के लिए काम करने की इच्छा व्यक्त की है। इसमें सरकार के पास उपलब्ध संसाधनों के पूल को बढ़ाने की क्षमता है। तदनुसार, भारत सरकार के इलेक्ट्रॉनिक्स और सूचना प्रौद्योगिकी मंत्रालय  द्वारा स्थापित एक गैर-लाभकारी संगठन, डिजिटल इंडिया कॉरपोरेशन, अपने मूल संगठनों से अध्ययन प्रोत्साहन अवकाश और प्रतिनियुक्ति के आधार पर शामिल होने के लिए विषय विशेषज्ञों से आवेदन आमंत्रित कर रहा है ताकि डीआईसी डिजिटल इंडिया कार्यक्रम के विजन, उद्देश्यों और लक्ष्यों को साकार करने में सक्षम हो सके। इन कर्मियों की विशेषज्ञता हमारे देश के नागरिकों को ई-गवर्नेंस सेवाओं के बेहतर वितरण में मदद करेगी।
इस प्रयास का उद्देश्य और उद्देश्य कर्मियों को उनके मूल संगठनों से अध्ययन प्रोत्साहन अवकाश और प्रतिनियुक्ति के लिए सामान्य सिद्धांतों और दिशानिर्देशों में निर्धारित किया गया है, जो डीआईसी की वेबसाइट: https://dic.gov.in/index.php/notification/call-for-sabbatical-applications पर उपलब्ध है।
डिजिटल इंडिया कॉरपोरेशन  कंपनी कानून 2013 की धारा 8 के तहत इलेक्ट्रॉनिक्स और सूचना प्रौद्योगिकी मंत्रालय , भारत सरकार द्वारा स्थापित एक गैर-लाभकारी संगठन है। इसे पहले 'मीडिया लैब एशिया' के रूप में जाना जाता था। डीआईसी सर्वोत्तम कार्यों को बढ़ावा देने, सार्वजनिक-निजी भागीदारी को प्रोत्साहित करने, विभिन्न डोमेन में नवाचार और तकनीकी प्रगति को बढ़ावा देने के लिए ई-गवर्नेंस परियोजनाओं के लिए क्षमता निर्माण के माध्यम से डिजिटल इंडिया के मिशन को आगे बढ़ाने के लिए केंद्र सरकार/राज्य सरकारों के मंत्रालयों/विभागों को रणनीतिक सहायता प्रदान करता है। .
इन कार्यों को करने के लिए, डीआईसी सरकार के साथ-साथ बाजार से भी संसाधनों को आकर्षित करता है। प्रतिभा का विवेकपूर्ण मिश्रण यह सुनिश्चित करता है कि सरकार डिजिटल इंडिया से संबंधित परियोजनाओं के सफल डिजाइन के लिए संसाधनों के व्यापक स्पेक्ट्रम से सुसज्जित है। डीआईसी को सौंपी गई जिम्मेदारियों की प्रकृति को देखते हुए, संगठन को प्रौद्योगिकी, कानून, नीति, विपणन, सामाजिक विज्ञान और प्रशासनिक क्षेत्रों से प्रतिभाशाली संसाधनों की आवश्यकता है।
आयुष
अंतर्राष्ट्रीय योग दिवस 2022 कल मनाया जाएगा, मुख्य कार्यक्रम कर्नाटक के मैसूरु में आयोजित किया जाएगा
प्रधानमंत्री श्री नरेन्द्र मोदी के साथ मैसूरु पैलेस में 15,000 से अधिक प्रतिभागी योग करेंगे
100 दिनों के अभियान के माध्यम से बनाए गए उत्साह और उमंग के साथ अंतर्राष्ट्रीय योग दिवस 2022 में रिकॉर्ड स्तर पर भागीदारी होगी- श्री सर्बानंद सोनोवाल
आयुष मंत्रालय और कर्नाटक सरकार मैसूरु के मैसूरु पैलेस, में अंतर्राष्ट्रीय योग दिवस  2022 के मुख्य कार्यक्रम का उत्सव मनाने के लिए तैयार हैं। इस वर्ष के अंतर्राष्ट्रीय योग दिवस के 8वें संस्करण का विषय 'मानवता के लिए योग' है। आशा है कि 21 जून 2022 को कर्नाटक के मैसूरु में 15,000 से अधिक प्रतिभागी प्रधानमंत्री श्री नरेन्द्र मोदी के साथ योग करेंगे और करोड़ों लोग भारत तथा दुनिया में आयोजित किए जा रहे विभिन्न अंतर्राष्ट्रीय योग दिवस 2022 कार्यक्रमों में भाग लेंगे।
कर्नाटक के राज्यपाल श्री थावरचंद गहलोत, कर्नाटक के मुख्यमंत्री श्री बसवराज एस बोम्मई, केंद्रीय आयुष, पत्तन, पोत परिवहन और जलमार्ग मंत्री श्री सर्बानंद सोनोवाल और आयुष मंत्रालय तथा कर्नाटक सरकार के अधिकारी एवं अन्य गणमान्य व्यक्ति भी मुख्य मैसूर योग कार्यक्रम में प्रस्तुति देंगे।
अंतर्राष्ट्रीय योग दिवस 2022 की तैयारी और मुख्य कार्यक्रम के बारे में, केंद्रीय आयुष, पत्तन, पोत परिवहन और जलमार्ग मंत्री श्री सर्बानंद सोनोवाल ने कहा, “महामारी के दो वर्षों के बाद, अब हम अंतर्राष्ट्रीय योग दिवस को ऑफ़लाइन मोड में मना रहे हैं। 100 दिनों, 100 संगठनों, 100 शहरों के अभियान के माध्यम से जो उत्साह और उमंग पैदा हुआ है, वह न केवल भारत में बल्कि दुनिया भर में रिकॉर्ड भागीदारी की दिशा में आगे ले जाएगा। हम सभी को यह महसूस करना चाहिए कि यह माननीय प्रधानमंत्री, श्री नरेन्द्र मोदी जी के अनुकरणीय और निरंतर प्रयासों के कारण ही अंतर्राष्ट्रीय योग दिवस और योग के विज्ञान को दुनिया भर में मान्यता मिली है।”
इस वर्ष अंतर्राष्ट्रीय योग दिवस 2022 में भारत में 75 प्रतिष्ठित स्थानों पर केंद्रीय कैबिनेट मंत्रियों द्वारा 'गार्जियन रिंग', योग प्रदर्शन और मैसूरु दशहरा मैदान, मैसूरु में एक विशेष डिजिटल योग तथा स्थैतिक प्रदर्शनी में कई पहल को पहली बार देखा जाएगा।
गार्जियन रिंग कार्यक्रम में, योग प्रदर्शन का सीधा प्रसारण तब किया जाएगा जब लोग सूर्य के उदय के साथ-साथ 16 अलग-अलग समय क्षेत्रों में योग करेंगे। यह पूर्व में फिजी से शुरू होकर पश्चिम की ओर बढ़ेगा और सैन फ्रांसिस्को में समाप्त होगा। इसका सीधा प्रसारण डीडी इंडिया पर सवेरे 3 बजे से रात 10 बजे तक  किया जाएगा।
आजादी का अमृत महोत्सव के एक हिस्से के रूप में, योग प्रदर्शन और समारोह पूरे भारत में 75 प्रतिष्ठित स्थलों पर आयोजित होंगे। भारत सरकार के केंद्रीय और राज्य मंत्री 75 स्थानों पर आयोजित योग प्रदर्शन में भाग लेंगे।
डिजिटल योग प्रदर्शनी योग के इतिहास और ज्ञान को प्रदर्शित करने के लिए आभासी वास्तविकता  जैसी नवीनतम तकनीकों का प्रदर्शन करेगी। स्थैतिक प्रदर्शनी में 146 स्टॉल हैं जिन्हें कर्नाटक सरकार और भारत सरकार के अंतर्गत योग संस्थानों, आयुष संस्थानों द्वारा लगाया गया है।
यह आशा की जाती है कि अंतर्राष्ट्रीय योग दिवस 2022 समारोह में दुनिया भर के 25 करोड़ लोग भाग लेंगे।
विज्ञान एवं प्रौद्योगिकी मंत्रालय
हाल के वर्षों में सीएसआईआर ने व्यवस्था में महिलाओं को अधिक प्रतिनिधित्व देने की प्रक्रिया शुरू की है : डॉ. शेखर सी मांडे, महानिदेशक, सीएसआईआर
एसीएसआईआर और सीएसआईआर ने विज्ञानार्थ - पीएचडी शोध संग्रह पोर्टल का शुभारंभ किया, इसका उद्देश्य भारतीय अनुसंधान विद्वानों द्वारा प्रारंभ की गई अनुसंधान और विकास पहलों को एक समग्र दृष्टिकोण देना है
“कोविड-19 के खिलाफ लड़ाई में सीएसआईआर महिला शोधकर्ता सबसे अग्रणी” पर एक वेबिनार का आयोजन
एकेडमी ऑफ साइंटिफिक एंड इनोवेटिव रिसर्च, इंडिया  और काउंसिल ऑफ साइंटिफिक एंड इंडस्ट्रियल रिसर्च, इंडिया  की एक संयुक्त पहल के तहत विज्ञानार्थ- द पीएचडी शोध पोर्टल का शुभारंभ किया गया है। इस पोर्टल का उद्देश्य प्रौद्योगिकी से जुड़े क्षेत्रों में विज्ञान और अत्याधुनिक खोजों में महत्वपूर्ण योगदानों के अलावा  अनुसंधान के व्यापक शीर्षों   संयुक्त राष्ट्र द्वारा स्थापित सतत विकास लक्ष्य ,  अनुसंधान के राष्ट्रीय क्षेत्र  विषयों से प्रासंगिकता के संदर्भ में विज्ञान, प्रौद्योगिकी, अभियांत्रिकी और गणित  के क्षेत्रों में भारतीय अनुसंधान विद्वानों द्वारा शुरू किए गए अनुसंधान और विकास को समग्र दृष्टिकोण देना है।
पोर्टल का शुभारंभ मुख्य अतिथि के तौर पर एकीकृत रक्षा स्टाफ  की उप प्रमुख लेफ्टिनेंट जनरल  माधुरी कानितकर ने किया। विज्ञान में संयुक्त राष्ट्र अंतर्राष्ट्रीय महिला और बालिका दिवस को चिह्नित करने के लिए सीएसआईआर द्वारा आयोजित इस ऑनलाइन कार्यक्रम में डॉ. कानितकर ने कहा कि सूचना और ज्ञान को व्यापक स्तर पर दुनिया के लिए सुलभ बनाने हेतु शोध का एक महत्वपूर्ण योगदान है। उन्होंने महिला वैज्ञानिकों से विज्ञान के क्षेत्र में और अधिक तत्परता से कार्य करने का आह्वान किया।
विज्ञानार्थ के अवसर पर अपने संबोधन में, एसीएसआईआर के निदेशक डॉ. आर.एस. सांगवान ने कहा कि इस पोर्टल को प्रधानमंत्री के सुझाव के अनुरूप तैयार किया गया है। प्रधानमंत्री ने 2020 में सीएसआईआर की सोसायटी बैठक की अध्यक्षता करते हुए पीएचडी करने वाले शोधकर्ताओं के लिए एक डेटाबैंक की आवश्यकता और इसके महत्व पर जोर दिया था। प्रधानमंत्री ने देश में राष्ट्रीय समस्याओं, आवश्यकताओं और मांगों को पूरा करने के लिए इस क्षेत्र में प्रासंगिक अनुसंधान कार्य और विषयों को शामिल करने वाले एक पोर्टल की आवश्यकता पर बल दिया था। उन्होंने बताया कि वर्तमान में करीब 7000 शोधसार उपलब्ध हैं, जिन्हें प्रमुख शब्दों और विषयों द्वारा खोजा जा सकता है।
इससे पूर्व, सीएसआईआर के महानिदेशक, डॉ. शेखर सी मांडे ने उपस्थित जनसमूह का स्वागत करते हुए कहा कि हाल के वर्षों में सीएसआईआर ऐसी प्रक्रियाओं को अपना रहा है, जिसमें महिलाओं का अधिक प्रतिनिधित्व हो।
इस अवसर पर "कोविड-19 के खिलाफ लड़ाई में सीएसआईआर महिला शोधकर्ता सबसे अग्रणी" विषय पर एक वेबिनार का आयोजन किया गया। विभिन्न सीएसआईआर प्रयोगशालाओं से जुड़ी पांच महिला शोध छात्राओं ने पीपीई, कोविड-19 औषधियों, वायरल सीक्वेंसिंग, कीटाणुशोधन प्रणालियों से संबंधित अपने शोध कार्य को साझा करते हुए कोविड -19 के खिलाफ सीएसआईआर की जंग के एक अंग के रूप में सहभागिता की।
भारतीय प्रतिस्पर्धा आयोग
सीसीआई ने सीए क्लोवर इंटरमीडिएट II इन्वेस्टमेंट्स  द्वारा पीरामल फार्मा लिमिटेड  के जारी किये गए और पेड-अप इक्विटी शेयर पूँजी के 20% हिस्से के अधिग्रहण से संबंधित प्रस्तावित संयोजन को मंजूरी दी
भारतीय प्रतिस्पर्धा आयोग  ने सीए क्लोवर इंटरमीडिएट II इन्वेस्टमेंट्स  द्वारा पीरामल फार्मा लिमिटेड  के जारी किये गए और पेड-अप इक्विटी शेयर पूँजी के 20% हिस्से के अधिग्रहण से संबंधित प्रस्तावित संयोजन को मंजूरी दे दी है।
प्रस्तावित संयोजन  पीरामल एंटरप्राइजेज लिमिटेड  द्वारा पीईएल यानी फार्मा कं. की पूर्ण स्वामित्व वाली सहायक कंपनी को ग्लोबल फार्मास्युटिकल बिजनेस  के हस्तांतरण और इसके बाद  क्यूरी द्वारा फार्मा कंपनी की जारी की गयी और पेड-अप इक्विटी शेयर पूंजी के 20% हिस्से के अधिग्रहण  से संबंधित है।
क्यूरी एक विशेष प्रयोजन अधिग्रहण कंपनी है, जो कार्लाइल ग्रुप इंक  के सहयोगियों द्वारा सलाह दिए गए निवेश निधियों के स्वामित्व में है और इनके द्वारा नियंत्रित है।
कार्लाइल समूह एक वैश्विक वैकल्पिक परिसंपत्ति प्रबंधक है, जो चार निवेश विषयों में वैश्विक स्तर पर निवेश करने वाले निधियों का प्रबंधन करता है:  कॉर्पोरेट निजी इक्विटी ,  रियल परिसंपत्ति ,  ग्लोबल क्रेडिट , और  समाधान ।
फार्मा कं. पीईएल की पूर्ण स्वामित्व वाली इकाई है जो प्रस्तावित संयोजन के हिस्से के रूप में पीईएल के हस्तांतरित व्यवसाय को रखेगी और पीईएल के फार्मास्युटिकल व्यवसाय का अधिग्रहण करेगी, जिसमें अनुबंध विकास और विनिर्माण संगठन , कॉम्प्लेक्स हॉस्पिटल जेनेरिक्स  और उपभोक्ता हेल्थकेयर डिवीजन  सेगमेंट के साथ ही कुछ पीईएल संस्थाओं में इक्विटी हिस्से भी शामिल हैं।
सीसीआई का विस्तृत आदेश जल्द ही जारी किया जायेगा।